תמונה שמכילה כהה

התיאור נוצר באופן אוטומטי

נתוני שבא – שנת 2024 הסתיימה עם זינוק בהוצאות באשראי:

**ההוצאות בכרטיסי אשראי בדצמבר 2024 רשמו שיא חודשי והגיעו ל-46.531 מיליארד ₪ - עלייה של 18.4% לעומת דצמבר אשתקד**

**ממוצע ההוצאות היומי בדצמבר 2024 עמד על 1.501 מיליארד ₪, עליה של 1.6% לעומת נובמבר 2024**

**ברמה השנתית: 2024 הסתיימה עם היקף הוצאות של 518.357 מיליארד ₪, עליה של 11.2% לעומת שנת 2023 שבה היקף ההוצאות הגיע ל-466.029 מיליארד ₪**

**מנכ"ל שבא איתן לב-טוב: "יש להניח כי עליית המע"מ בינואר וההתייקרויות במשק גרמו לזינוק בהוצאות במספר ענפים במהלך דצמבר"**

נתוני חברת **שבא (שרותי בנק אוטומטיים),** מפתחת ומנהלת מערכות התשלומים הלאומיות בכרטיסי אשראי ומשיכות מכספומטים, מצביעים על כך שבחודש דצמבר 2024, החודש ה-15 למלחמת "חרבות ברזל", נרשם זינוק נוסף בהוצאות בכרטיסי אשראי במשק הישראלי. נתוני ההוצאות של דצמבר רשמו שיא חדש בהיקף הרכישות בחודש קלנדרי ועמדו על 46.531 מיליארד ₪. מדובר על היקף הוצאות גבוה ב-0.5% מהיקף ההוצאות שנרשם ביולי 2024 שהגיע ל-46.307 מיליארד ₪.

היקף ההוצאות של חודש דצמבר 2024 מהווה עליה של 7.228 מיליארד ₪ ו-18.4% לעומת חודש דצמבר 2023 שבו סך ההוצאות בכרטיסי אשראי עמד על 39.303 מיליארד ₪. סכום ההוצאות הממוצע היומי בחודש דצמבר 2024 עמד על 1.501 מיליארד ₪. מדובר בנתון המהווה עליה של 1.6% ו-23 מיליון ₪ לעומת הסכום היומי הממוצע בנובמבר 2024 אשר עמד על 1.478 מיליארד ₪. נתון השיא בהוצאה היומית בחודש נרשם בחודש ספטמבר 2024 עם 1.536 מיליארד ₪.

בראייה שנתית, היקף ההוצאות בשנת 2024 חצה לראשונה את קו חצי טריליון השקלים והגיע לסכום של 518.357 מיליארד ₪. מדובר על נתון שמשקף הוצאה חודשית ממוצעת של יותר מ-43.196 מיליארד ₪, והוצאה יומית ממוצעת של 1.421 מיליארד ₪ לאורך ימות השנה. היקף ההוצאות השנה גבוהים ב-11.2% מסך ההוצאות באשרי בשנת 2023 שבמהלכה הוציא הציבור הישראלי סכום של 466.029 מיליארד ₪ לפני 5 שנים, בשנת 2019, היקף ההוצאות השנתי בכרטיסי אשראי עמד על 335.41 מיליארד ₪ והנתון של 2024 גבוה ממנו בשיעור של 54.5%.

**בדצמבר 2024 נרשמה עליה של 23.3% בהיקף ההוצאות בעסקאות אונליין לעומת דצמבר 2023.** סך ההוצאות בעסקאות אונליין הגיעו בחודש החולף לסכום של 27.171 מיליארד ₪, מדובר על עליה של 5.129 מיליארד ₪ לעומת סכום של 22.042 מיליארד ₪ שנרשם בדצמבר 2023. ממוצע ההוצאות עמד על 876.842 מיליון ₪,מדובר על עליה של 3.82 מיליון ₪ ו-0.4% לעומת סכום ההוצאות היומי הממוצע בעסקאות אונליין במהלך נובמבר 2024 שעמד על 873.024 מיליון ₪,.

**היקף הרכישות בעסקאות פיזיות עלה בשיעור של 12.2% לעומת דצמבר 2023.** בחודש דצמבר 2024 נרשם סכום של 19.3261 מיליארד ₪ בהוצאות בעסקאות פיזיות, המתבצעות בבתי העסק עצמם. מדובר על עליה של 12.2% לעומת סכום של 17.261 מיליארד ₪ שנרשם בחודש דצמבר 2023. ממוצע ההוצאות היומי בעסקאות פיזיות בחודש דצמבר 2024 רשם עליה של 3.3% ו-19.7 מיליון ₪ לעומת חודש נובמבר 2024 . בדצמבר 2024 נרשם סכום יומי ממוצע של 624.524 מיליון ₪ לעומת סכום של 604.824 מיליון ₪ שנרשם בחודש נובמבר 2024.

**היקף משיכות המזומן מהכספומטים הבנקאיים רשם עליה בשיעור של 11.6% בהשוואה לדצמבר 2023.** סך משיכות המזומן בדצמבר 2024 עמד על סכום של 5.642 מיליארד ₪ לעומת היקף משיכות מזומן שעמד על סכום של 5.056 מיליארד ₪ בדצמבר 2023. ממוצע משיכות המזומן היומי עמד בדצמבר 2024 על סכום של 181.990 מיליון ₪ והיה גבוה ב-12.22 מיליון ₪ ו-7.2% לעומת ממוצע משיכות המזומן היומי שנרשם בחודש נובמבר 2024 ועמד על סכום של 169.775מיליון ₪. לפני יותר משנה, בחודש אוגוסט 2023, ממוצע משיכות המזומן היומי מהכספומטים הבנקאיים רשם שיא ועמד על 194.942 מיליון ₪. בראייה שנתית, היקף משיכות המזומן הכספומטים הבנקאיים צמח בשיעור של 2% בלבד. בשנת 2024 היקף משיכות המזומן הגיע לסכום של 64.945 מיליארד ₪ לעומת סכום של 63.647 מיליארד ₪ במהלך שנת 2023.

מנכ"ל חברת **שבא, איתן לב-טוב:** ״חודש דצמבר היה רווי בהוצאות באשראי עבור הציבור הישראלי. יש להניח כי עליית המע"מ בינואר, בשילוב עם ההתייקרויות הצפויות במשק, גרמו לכך שנרשמו הוצאות גבוהות במספר ענפי צריכה מרכזיים במשק כמו חשמל ואלקטרוניקה, פארמה, והלבשה והנעלה. לאורך כל שנת 2024 נמשכה המגמה שבה כרטיסי החיוב הפכו לדומיננטיים יותר מאמצעי התשלום האחרים".

**מצורף להודעה זו קובץ נתונים ב EXCEL אודות ההוצאות בכרטיסי אשראי ובמשיכות המזומן, וקובץ נתונים אודות ההוצאות בענפי המסחר המרכזיים של המשק הישראלי בחודשים דצמבר 2023 וכן דצמבר 2024**